Coba jelasin “ené meriné, Pan Meri?” dari I Belog pengangon Bébék dalam bahasa bali dong

“Tidong, meri icangé anak bengil!”

Buin I gedé selem mesuang meri. Jani meriné mokoh tur kedas nyalang. Yen adep sinah bakal maal payu.

“Tidong, meri icangé berag tur bengil!”

Kacarita suba liu pesan I gedé selem mesuang méméri. Sakewala Pan Meri setata ngorahang tidong, kerana mula saja meriné makejang ento tidong meriné Pan Meri. Suba kéto I gedé selem buin ngomong.

“Beh…adi makejang tidong. Lamun kéto aba suba makejang meriné ento!”

“Aduh…, icang tusing bani, ento tusing icang ngelah. Meri icangé tuah aukud, berag tur bengil!” masaut Pan Meri.

“Né mara jadma patut. Tumben jani kai nepuk jadma buka Pan Meri. Eda takut…, meriné bengil ento mula kai ané ngaba. Nah.., duaning Pan Meri maparisolah sané patut tur tusing loba, kai jani ngemaang meri buin aukud. Melahang ngubuh apang bisa nekaang hasil. Né jani aba meriné mulih!”

Tan sipi kendelné Pan Meri nepukin meriné mulih. Maré kéto saget I gedé selem ilang tur di samping batuné gedé ada meri buin aukud. Pan Meri ngaturang suksma tur nglantas mulih ngaba meri dadua.

Kacerita meri Pan Meri suba mataluh makelo-kelo mapianak. Liu pesan jani Pan Meri ngelah meri. Ia jani dadi sugih ulian madagang méméri. Kéto yéning dadi jadma maparisolah utawi malaksana patut, tusing loba cara Pan Meri, sinah kapaica wara nugrah sané nekaang bagia.